— <b>Tətbiqi əmr xəttindən başlayanda istifadə olacaq arqumentlər</b>

<tt>-v</tt> və ya <tt>--version</tt> arqumenti ilə başlayanda Kickshaw-un cari versiyası göstərilir. <tt>-h</tt> və <tt>--help</tt> arqumentləri bu göstərişlər pəncərəsinə necə daxil olmağın təsvirini, sonra isə qəbul edilmiş arqumentlərin siyahısını təqdim etməyə xidmət edir.
Kickshaw da arqument kimi menyuya gedən fayl yolu ilə başlana bilər. Yan təsir olaraq, bu, fayl menecerlərində kontekst menyusundan istifadə edərək Kickshaw ilə menyu fayllarını açmağa imkan verir.

— <b>Kickshaw tərəfindən yaradılmış fayllar</b>

<b>Daimi</b>

Kickshaw istifadəçinin ev kataloqunda yerləşən <tt>.kickshawrc</tt> adı ilə öz parametrlər faylını yaradır.

<b>Müvəqqəti</b>

Edilən hər bir redaktə üçün <tt>/tmp/kickshaw.XXXXXX</tt> daxilində geri qaytarma yığını faylı yaradılır (X hərflər və rəqəmlər üçün yer tutuculardır). Proqram gözlənilmədən dayandırılarsa, qovluq qalacaq, lakin bu, heç bir narahatlığa səbəb olmamalıdır, çünki o, yalnız kiçik fayllardan ibarətdir və adətən, ən geci yenidən yükləmə zamanı avtomatik silinəcək.

Kickshaw həmçinin ev qovluğunda <tt>.kickshaw_autosave</tt> adı ilə avtomatik saxlama faylı yaradır. Hər redaktədən sonra yenilənir və proqram bağlandıqda silinir. Kickshaw qeyri-müntəzəm dayandırılıbsa, proqramın növbəti başlanğıcında istifadəçidən menyunu avtomatik saxlamadan bərpa etmək və ya avtomatik saxlamağı silmək soruşulur.
