— <b>Arguments per utilitzar en iniciar l'aplicació des de la línia de comandes</b>

<big>Q</big>uan s'inicia amb l'argument <tt>-v</tt> o <tt>--version</tt>, es mostra la versió actual de Kickshaw. Els arguments <tt>-h</tt> i <tt>--help</tt> serveixen per presentar una descripció de com accedir a aquesta finestra de suggeriments, seguit d'una llista dels arguments acceptats.
També es pot iniciar Kickshaw amb la ruta d'un fitxer de menú com a argument. Com a efecte secundari, això permet obrir fitxers de menú amb Kickshaw utilitzant el menú contextual dels gestors de fitxers.

— <b>Fitxers creats per Kickshaw</b>

<b>Permanents</b>

Kickshaw crea el seu propi fitxer de configuració amb el nom <tt>.kickshawrc</tt>, que es troba dins del directori personal de l'usuari.

<b>Temporals</b>

Per a cada edició realitzada, es crea un fitxer de pila d'anul·lació dins de <tt>/tmp/kickshaw.XXXXXX</tt> (les X són espais reservats per a lletres i números arbitraris). Si el programa finalitza de manera inesperada, la carpeta es mantindrà, però això no hauria de causar cap preocupació ja que només conté fitxers petits i normalment es suprimeix automàticament com a molt tard durant el següent reinici.

Kickshaw també crea un fitxer de desament automàtic dins de la carpeta personal amb el nom <tt>.kickshaw_autosave</tt>. Es renova després de cada edició i s'esborra quan es tanca el programa. Si Kickshaw s'ha aturat de manera irregular, en el següent inici del programa se li pregunta a l'usuari si vol restaurar el menú des del desament automàtic o si vol esborrar el desament automàtic.
